Kakşar Oremar
Kakşar Oremar nivîskarsekî Kurd e. Lêkolîn, belgefilm û biyografiyên Navdarên Kurd ên Kakşar Oremar bi nav û deng in.

Jiyana wî
Ji Urmiyê û di nava malbateke Kurdperwer û Kurdistanî de hate dinê. Dibistana destpêk û navîn li bajarên Tewrêz û Ûrmiyê bi dawî anîne. Ji ber pirsgirêkên siyasî û karê rojnamevaniyê nekarî xwendina xwe ya bilind li Îranê bidomîne. Ji ber helwesta malbatê ya ji bo doza Kurdistanê gelek caran ji hêla dewleta Îranê ve rastî girtin, zulm, sivkatî û zextên giran hatiye.

Ji salên 1990î û pê de dest bi karê lêkolînvaniyê li ser jiyana kesên navdar ên Kurd û mijarên dîrokî kiriye. Ji ber ku naveroka nivîsên wî siyasî bû, beşa sansorê a ragehandina dewleta Îranê destûra weşandina wan di kovarên weke Sirwe û Awêne de nedida. Oremar ji salên 1993an heya derketina xwe ya ji Îranê di 1997an de bi gelek yadigarên serdema Komara Kurdistanê re hevpeyvînên dîrokî û dûr-dirêj pêk anîne. Ji wan kesên weke nemiran: Mîna Qazî, Menaf Kerîmî, Mihemed Şapesendî, Dr. Seyîd Ezîz Şemzînî, Dr. Haşim Şîrazî, Tahirxan Simko, Celîl Gadanî û hwd ku wek proje ji bo çapê weke sê cild amade ne û cilda yekê di 17ê kanûna pêşîn a 2019an de ji hêla weşanxaneya Sîtav ve hate belavkirin ku bi germî ji çar aliyên Kurdistanê hate pêşwazîkirin. Ew hevpeyvîn heya niha gelek caran bi kurtî di malperên internet, kovar û rojnameyên Kurdî, Tirkî, Farsî û Almanî de hatine weşandin.

Ji sala 1998an li Ewropayê di MED TV, Mezopotamiya TV, Medya TV, Roj TV, Ronahî TV, Chira TV, Newroz TV, Aryen TV û Stêrk TV de dehan bername li ser jiyana kesayetiyên kurd dirust kirine. Her wiha di gelek rojname, kovar û malperên înternetê de nivîsên wî bi zimanên Kurdî, Tirkî, Erebî, Almanî û Farsî hatine wergerandin û weşandin.

Berhemên wî yên çapkirî 
- Dengê Azadîyê, Sembola biratîye: ARAM TÎGRAN - 2012 Amed, Çapa Duyê 2015 Amed – Şaredariya Mezin a Amedê

- Pirensesa Bêtac û Text: Eyşe Şan - 2012 Amed, Çapa Duyê 2015 Amed - Şaredariya Mezin a Amedê

- Dîmane le gel Dayîkî Kurd Mîna Qazî (bi pîtên aramî û zaravayê Soranî)- Bi hevkariya Dêrsim Oremar - 2013 Silêmanî

- Mêjûy Komarî Kurdistan le Wêne da ( Pareke arşîva wêne û dukomentên serdema desthilatdariya Komara Kurdistanê ku nasnameya wêneyan hatiye nivîsandin û şîrove kirin). 2013 Silêmanî

- Yadîgarên Komara Kurdistan a sala 1946an-1- Hevpeyvîn, analîz, arşîv û belegeyên dîrokî(Cilda yekê hatiye belavkirin, cidên 2 û 3 jî amadeyî çapkirinê ne )

- 1946 YILI KÜRDİSTAN CUMHURİYETİ'NİN YADİGARLARI / Röportaj, Analiz, Resim, Arşiv, Görüş ve Değerlendirmeler ( Werger ji Kurdî bo ser zimanê Tirkî Mihemed Ronahî )

Berhemên wî yên din li ber çapê amadekirî 
Proje û pirtûkên wî yên li ser du mijarên dîrokî û hunerî jî ji bo belavkirinê amade ne. Hinek ji wan:
- Heft Stêrkê Botanê - Jiyana heft hunermendên Kurd ji Botanê  - Qumirîka Kurdistanê/ Gulistan Perwer, Jiyan û karên hunerî yên Gulistan Perwer+ Belge filîm  - Serhildana Simkoyê Şikak ji tarîtiyê heya ronahiyê  - Navdarên Kurd- Jiyana kesayetiyên ku di warê siyasî, hunerî û wêjeyî da xwedî nav û berhemên diyarin  - Ji Xerareşka Jêrîn heya Efsaneya Şivan Perwer - Jiyan û berhemên hunermend Şivan Perwer  - Gera Pênûsa min: Nivîs, Raport û Nêrîn.  û ......
Kakşar Oremar niha li ser projên nû jî dixebite û di karê ragehandin (rojname, bernamên TV û kovar û malperên înternetê ) de kesekî pir aktîv e. Ew di PENa Kurdî de ji karê endametiyê bigire heya sekreterî û berpirsyartiya komîteya "Parastina mafê rojnamevan û nivîskarên di girtîgehê de" xwedî erk û çalakîyan bûye. Herwiha ew nivîskarê rojnameya rojane a E-Rojname û heftenameya Xwebûnê ye ku li ser rêbaza rojnameyên weke Welat, Azadiya Welat e û hwd ne ku li Amedê tê weşandin. Ew bi nivîs û dusyayên xwe bi awayê heftane ji wê rojnameyê re dinivîse. Ji xeynî belgefîlmên li ser jiyana hunermend, nivîskar û siyasetmedarên Kurd, bernameyên wî yên taybetî di hinek TVyan de li ser mijarên dîrokî hene.  Kakşar Oremar niha li welatê Almanya dijî û di Stêrk TV da mijûlî dirustkirina bernameya Navdarên Kurd e.

Hinek ji nivîsên Kakşar Oremar di malperên internetê de 
Hinek ji nivîsên Kakşar Oremar di malperên internetê de https://rewanbej.com/search?q=kaksar+Oremar  https://e-rojname.com/author/kaksaroremar/ Girêdana arşîvê 2020-02-14 li ser Wayback Machine  https://pen-kurd.com/  https://web.facebook.com/kakshar.oremar.7  https://web.facebook.com/kaksaroremar/  https://www.facebook.com/profile.php?id=100000473703949  https://xwebun.org/tag/kaksar-oremar/ Girêdana arşîvê 2021-05-21 li ser Wayback Machine  https://destarekurdi.com/

Li ser Twitter û Facebook 
https://twitter.com/OremarKakshar
https://www.facebook.com/profile.php?id=100000473703949
https://web.facebook.com/kakshar.oremar.7
https://web.facebook.com/kaksaroremar/
https://xwebun.org/tag/kaksar-oremar/

Çavkanî 
Tûrên civakî di internetê de.....

Nivîskarên kurd
Rojnamevanên kurd